**JP ”TRŽNICA” D.O.O.ZENICA**

Z E N I C A

##### Ul. Maršala Tita br. 48

Na osnovu Odluke o objavi javnog oglasa br.: 1616/20 od 22.06.2020.g., objavljuje se

**J A V N I O G L A S**

Izdaju se u zakup:

1.) **Četiri (4) prodajna boksa**, i to označeni brojevima: 14,19,32, i 42.Svi prodajni boksovi su površine od po 4,00 m2 , locirani na platou gradske pijace u Ul. M.Tita br.48, Zenica, svi sa namjenom: trgovina. Početna cijena mjesečne zakupnine za svaki boks pojedinačno iznosi 270,00 KM (sa uračunatim PDV-om i bez uračunatog popusta po važećem Cjenovniku usluga preduzeća i odluci organa upravljanja).

2.) Jedan **prodajni prostor oznake TS-5**, površine 39,00 m2, lociran na spratu gradske tržnice u Ul.M.Tita br.48, Zenica, sa namjenom: trgovina, sa početnom cijenom mjesečne zakupnine od 6,00 KM po m2(bez PDV-a i bez uračunatih popusta po važećem Cjenovniku usluga preduzeća i odluci organa upravljanja).

Režijski troškovi za sve prostore padaju na teret zakupca.

Svi označeni prostori se izdaju u zakup na period od godinu dana pod uslovom urednog plaćanja i poštivanja odredbi Tržno-pijačnog reda preduzeća, te registracije djelatnosti kod nadležne službe Grada Zenica, a koja će se obavljati u prodajnom boksu i poslovnom prostoru.

3.) **Reklamni panoi** (12 komada) locirani na gradskoj tržnici na gore naznačenoj adresi, i to na zidnoj površini zgrade gradske tržnice i neposredno uz rijeku Kočeva (okrenuti prema Ul. Jevrejska i stambenim objektima-Kineski zid), dimenzija 7 do 32 m2. Početna cijena mjesečne zakupnine za panoe površine do 8 m2 iznosi 25,00 KM po m2, a za panoe preko 8 m2 ista iznosi 20,00 KM po m2. Ako zainteresovani ponuđač ponudi unaprijed više zakupnina i zainteresovan je za korištenje reklamnog panoa za period duži od 12 mjeseci, početna cijena mjesečnog zakupa za panoe površine do 8 m2 iznosi 20,00 KM po m2; a za panoe preko 8 m2 iznosi 15,00 KM po m2 (Navedene cijene su sa uračunatim PDV-om i bez uračunatog dodatnog popusta prema važećem Cjenovniku usluga preduzeća i odluci organa upravljanja, a za plaćanje cjelokupnog zakupa unaprijed).

Na oglas se mogu prijaviti sva pravna i fizička lica koja nemaju obaveza prema JP "Tržnica" d.o.o. Zenica po bilo kom osnovu.

Prijave se podnose u zatvorenoj koverti, za svaki prodajni boks, prodajni prostor i reklamni pano pojedinačno, a najkasnije osam (8) dana od dana objave oglasa, tj. do 01.07.2020. godine (srijeda), neposredno u službene prostorije preduzeća do 15,00 sati ili preporučenom pošiljkom na adresu JP ”Tržnica” d.o.o.Zenica, Ul. M. Tita broj 48 Zenica, sa naznakom „Prijava na Javni oglas“ , te obavezno oznaku boksa, odnosno poslovnog prostora ili panoa na koji se prijava odnosi.

Otvaranje prispjelih ponuda Komisija preduzeća će izvršiti dana 02.07.2020.g. (četvrtak) u 10,00 h u prostorijama preduzeća.

Komisija preduzeća će izvršiti izbor najpovoljnijeg ponuđača za svaki prodajni boks/prostor/reklamni pano na osnovu slijedećih kriterija:

* najviša ponuđena cijena zakupnine,
* najviše ponuđenih unaprijed plaćenih mjesečnih zakupnina (za poslovne prostore i boksove do 12 maksimalno, za reklamne panoe i više)

Neblagovremene i nepotpune prijave bit će odbačene. Rezultati izbora najpovoljnijeg ponuđača bit će saopšteni usmeno, prilikom otvaranja ponuda i na zahtjev zainteresovanih ponuđača.

Preduzeće zadržava pravo neprihvatanja niti jedne ponude, odnosno zadržava pravo poništavanja javnog oglasa iz opravdanih razloga.

Preostali slobodni prostori, ranije oglašavani, izdaju se u zakup neposrednom pogodbom sa navedenim početnim cijenama:

Prodajni boksovi br. 7,12,40 i 41 svi površine od po 4,00 m2, namjene:trgovina. Cijena mjesečne zakupnine 270,00 KM (sa uračunatim PDV-om i bez uračunatog popusta prema Cjenovniku usluga preduzeća i odluci organa upravljanja preduzeća); te

Poslovni prostor-Kiosk A-28 i A-29 –oba površine od po 7,28 m2, namjena:trgovina, sa početnom cijenom mjesečne zakupnine 20,00 KM po m2 i A-30 –površine 29,25 m2, namjena trgovina, sa početnom cijenom mjesečne zakupnine od 10,00 KM po m2 (u navedene cijene nisu uračunati PDV kao ni popusti prema važećem Cjenovniku usluga i odluci organa upravljanja).

Zainteresirani mogu pogledati prodajne boksove i prostore svaki radni dan od 07,30 do 15,00 sati, a sve pojedinosti mogu se dobiti na telefon 032/401-573. Kontakt osoba: Almedina Babić.

JP „TRŽNICA“D.O.O. ZENICA